ועדת הכנסת, כנסת 16, פרוטוקול מספר 114, 2004-03-15 10:00

רוני בר-און: חברים, בוקר טוב.

רוני בר-און: אני מתכבד לפתוח את ישיבת ועדת הכנסת מס' 114.

רוני בר-און: על סדר יומנו בסעיף הראשון קביעת ועדות לדיון בהצעות חוק.

רוני בר-און: הצעה הראשונה היא הצעת חוק המים, (תיקון זכות למים וייעודם), התשס"ג-2003, של חבר הכנסת שאול שמחון, פ/1153.

רוני בר-און: מוסר לי יושב-ראש הקואליציה כי יושבי ראש ועדות הכספים והכלכלה נדברו בינהם והגיעו לכלל סיכום לפיה הצעת החוק תידון בוועדה משותפת לוועדת הכלכלה ולוועדת הכספים בראשות יושב-ראש ועדת הכלכלה.

רוני בר-און: האם יש הצעות אחרות?

רוני בר-און: בשבוע הבא אנחנו נקבל את הרשימה השמית, ונאשר אז את הרשימה השמית.

רוני בר-און: עקרונית נאשר עכשיו את העברת הנושא.

רוני בר-און: זו תמיד ועדה פריטטית.

רוני בר-און: כך או כך, מי בעד ההצעה בבקשה להרים את היד?

רוני בר-און: מי נגד?

רוני בר-און: מי נמנע?

רוני בר-און: ה צ ב ע ה ההצעה נתקבלה פה אחד

רוני בר-און: אני קובע שפה אחד העברנו את ההצעה (פ/1153) לוועדה משותפת כלכלה וכספים בראשות יושב-ראש ועדת הכלכלה.

רוני בר-און: מספר החברים ופירוט שמות בשבוע הבא.

רוני בר-און: 2.

רוני בר-און: קביעת ועדה לדיון בהצעת חוק הזנה במוסדות חינוך, התשס"ד-2003, של חברי הכנסת יולי תמיר וקבוצת חברי כנסת (פ/1493)

רוני בר-און: ההצעה השנייה היא הצעת חוק הזנה במוסדות חינוך התשס"ד-2003 של חברת הכנסת יולי תמיר וקבוצת חברי הכנסת, מספרה (פ/1493).

רוני בר-און: גם כאן קיבלתי הודעה, וההסכמה היא בין יושב-ראש הקואליציה, יושב-ראש כספים, ויושב ראש סיעת שינוי, לפיה הצעת החוק הזאת תידון בוועדה משותפת לוועדת הכספים ולוועדת החינוך, התרבות והספורט, כאשר ראשות הוועדה תהיה בידי יושב-ראש ועדת הכספים.

רוני בר-און: שוב, שמות ומספר חברים נקבל בשבוע הבא.

רוני בר-און: אז נאשר, נודיע את השמות, והדיון יוכל להתחיל בוועדה.

רוני בר-און: האם יש הצעות אחרות?

רוני בר-און: אין.

רוני בר-און: מי בעד ההצעה ירים את ידו בבקשה?

רוני בר-און: מי נגד?

רוני בר-און: מי נמנע?

רוני בר-און: ה צ ב ע ה בעד - רוב נגד- אין נמנעים - אין

רוני בר-און: אני קובע שהצעת החוק 1493 עוברת לדיון בוועדה משותפת לכספים וחינוך בראשות כספים.

רוני בר-און: שמות ופירוט משתתפים בישיבה הבאה.

רוני בר-און: אנחנו עוברים לנושא הבא על סדר היום והוא קביעת ועדה לסדר היום נושא סרטו של מל גיבסון "ייסורי ישו".

אתי לבני: רוני, אנחנו יצאנו לרגע והייתה הצבעה לעניין חוק ההזנה שזה חוק שלי ושל חברת הכנסת יולי תמיר.

רוני בר-און: חברת הכנסת לבני, ההסכמה היא בין יושב-ראש הסיעה שלך, יושב-ראש הקואליציה, ויושב ראש ועדת הכספים, שהעניין יידון בוועדה משותפת של כספים חינוך ותרבות, בהרכב שאנחנו נודיע בשבוע הבא בראשות יושב-ראש ועדת הכספים.

אתי לבני: אני רציתי להציע הצעה לתיקון כך שזה יהיה בראשות יושב-ראש ועדת חינוך.

רוני בר-און: אנחנו הכרענו, אבל אני לא אתפוס אותך על ההכרעה.

רוני בר-און: יושב פה יושב-ראש הסיעה שלך, האם את לא חושבת שיש בזה - - - ?

רוני בר-און: את זכאית כמובן, אני לא אתפוס אותך.

רוני בר-און: את היית בחוץ, אני אעשה רביזיה על העניין הזה, אין לי בעיה.

רשף חן: אבל, אז לא אתי תצביע.

רוני בר-און: זה לא נכון.

רשף חן: אתי, חבל זה מיותר.

רשף חן: חבר הכנסת בריזון בא לכאן כדי להצביע בעניין הזה.

רוני בר-און: זה לא היה הסכמה של ראשי הוועדות.

רוני בר-און: רוצים רביזיה, תהיה רביזיה.

רוני בר-און: אני לא רוצה שתתפסו אותי על איזשהי טעות קולמוס.

גדעון סער: אני אעמוד על זה שזה יהיה ועדת הכספים, אם אין הסכמה.

גדעון סער: מבקשים רביזיה בסוף נושא.

גדעון סער: היינו עכשיו בנושא של מל גיבסון.

גדעון סער: אם רוצים לפתוח את זה בשבוע הבא, אני מוכן לפתוח את זה בשבוע הבא.

רוני בר-און: אני ראיתי את חברת הכנסת לבני פה, ותמהתי מה היא עושה פה, כי זכרתי שזה לא יום של ערעורים על החלטת הנשיאות.

רוני בר-און: אם היו כותבים בסדר היום שמדובר בהצעה של חברת הכנסת יולי תמיר וחברת הכנסת אתי לבני, הייתי מבקש לקרוא לה.

רוני בר-און: היא לא הייתה פה.

רוני בר-און: חברת הכנסת לבני, אם יש לך הרגשה שנעשה לך איזשהו עוול בעניין הזה, אני מציע לך לבדוק.

רוני בר-און: אם את עומדת על קוצו יוד, אני אתן לך.

רוני בר-און: אבל, אני חושב שאחרי הסכמה של יושב-ראש סיעה, אני הייתי מסתפק במבטים שלך.

אתי לבני: אנחנו יצאנו עכשיו כדי לקבל הסכמה של חבר הכנסת שלגי שביקש לעמוד בראש הוועדה המשותפת, ולכן גם לא היינו באולם.

רוני בר-און: אם אני אחליט על רביזיה היא לא תהיה היום.

רוני בר-און: אני לא אתן לרוב קוליוקטוראלי שיכול להיות פה או לא יכול להיות פה, להשפיע על התהליך הזה.

רוני בר-און: אני מציע לך לברר את העמדה שלך בפנים הבית.

רוני בר-און: בינתיים ממילא לא מתחילים כי אין לנו הרכב שמי.

רוני בר-און: זאת אומרת, לא קורה שום דבר.

רוני בר-און: אם תרצי לעמוד על העניין הזה עד שנקבל את הרשימה השמית ולגבי הרכב של הוועדה, תבואי לדבר איתי.

רוני בר-און: הלכה למעשה רק קיבלנו החלטה, המצב כרגע הוא שהחלטנו עקרונית.

רוני בר-און: שם ושמות חברים, עוד אין לנו.

רוני בר-און: אם בין ההחלטה היום להחלטה הפרקטית של שבוע הבא, יהיה משהו שאתן עומדות על שלכן, נא לבוא אליי ולא בשנייה האחרונה, ונראה איך נפתור לכן את הבעיה.

אתי לבני: בסדר.

אתי לבני: ב.

אתי לבני: קביעת ועדה לדיון בהצעה לסדר היום בנושא: סרטו החדש של מל גיבסון "ייסורי ישו" של חברי הכנסת: יוסי שריד, מאיר פרוש ומיכאל מלכיאור

רוני בר-און: הנושא הבא על סדר היום הוא קביעת ועדה לדיון בהצעה לסדר היום בנושא סרטו החדש של מל גיבסון "ייסורי ישו" של חברי הכנסת יוסי שריד,מאיר פרוש ומיכאל מלכיאור.

רוני בר-און: יוסי שריד לא פה, מיכאל מלכיאור לא פה.

רוני בר-און: חבר הכנסת פרוש, מה אתה מבקש בעניין הזה?

מאיר פרוש: אני ביקשתי דיון במליאה.

רוני בר-און: בהינתן שאין דיון במליאה, איזה ועדה נראית לך, ועדת החינוך?

מאיר פרוש: כן, חינוך.

רוני בר-און: הגברת גלאון, גם בשם יוסי שריד אתם בעד חינוך?

זהבה גלאון: כן, חינוך.

רוני בר-און: הייתה הצעה של הרב מלכיאור במליאה לדון בזה בוועדת העלייה הקליטה והתפוצות.

אתי לבני: אני חושבת שזה צריך להיות בוועדת החוץ והביטחון.

אתי לבני: אני חושבת שהשאלה שם היא לא שאלה שלתרבות וחינוך, אלא היא שאלה של היחס לציבור היהודי והאנטישמיות.

רוני בר-און: אז זה עניין לוועדת העלייה, הקליטה והתפוצות.

רוני בר-און: מי בעד חינוך ירים את ידו בבקשה?

רוני בר-און: מי נגד?

רוני בר-און: מי נמנע?

רוני בר-און: ה צ ב ע ה בעד- רוב נגד - 1 נמנעים - אין

רוני בר-און: קבענו ברוב דעות שזה הולך לוועדת החינוך והתרבות.

רוני בר-און: הבקשה הבאה היא בקשתו של חבר הכנסת יחיאל חזן להקדמת הדיון בהצעת חוק אישור הכנסת לפינוי יישובים, התשס"ד-2004, (פ/2026).

רוני בר-און: חבר הכנסת יחיאל חזן, בבקשה.

יחיאל חזן: הנושא המדיני עומד על הפרק, ומאחר וכולנו יודעים על כך שאו טו טו הולכים לפנות את רצועת עזה ומי יודע כמה יישובים ביהודה שומרון, ראוי שהממשלה תהיה מגובה על-ידי הכנסת כשהיא הולכת לקבל החלטה כזאת.

יחיאל חזן: לכן, אני מבקש אישור להקדים את הדיון ולא לחכות עד אחרי הפגרה.

רוני בר-און: חבר הכנסת סער, בבקשה.

גדעון סער: אדוני היושב ראש, כפי שידוע לך, כאשר עלו הצעות כאן בוועדה הזאת כולל הפטור מחובת הנחה, שעניינן רוב מיוחס, כלומר שמונים חברי כנסת לצורך פינוי יישובים, רוב מיוחס לעניין משאל עם, אני התנגדתי מתוך תפיסת עולם עקרונית שרוב הוא תמיד רוב, אם הוא לפי שיטתי ואם הוא נגד שיטתי.

גדעון סער: אני חושב שיש לכבד את עמדת הרוב, זה יסוד הדמוקרטיה.

גדעון סער: ההצעה שמביא חבר הכנסת חזן בעיניי היא הצעה מידתית במובן הזה שנדרש רוב של 61 חברי כנסת בלבד.

גדעון סער: נכון שזה לא היה מעוגן בחוק, אדוני היושב ראש.

גדעון סער: זה היה מעוגן בחוות דעת של היועץ המשפטי של הממשלה, גם של היועץ המשפטי מיכאל בן יאיר, נדמה לי גם של אלייקים רובינשטיין, שהסכמים מדיניים נדרש בהם מעבר לאישור הרשות המבצעת על-פי הנוהג החוקתי שהתפתח בישראל, גם אישור הרשות המחוקקת.

גדעון סער: חבר הכנסת חזן מעלה נקודה שהיא מתאימה לרוח הזמן, כי היום אנחנו לא מדברים על הסכמים, אבל אנחנו מדברים על מהלך מדיני ביטחוני, שתוצאתו תהיה תוצאה קשה במובן זה שפינוי יישובים הוא תמיד תוצאה קשה.

גדעון סער: בעיניי הצעת החוק של חבר הכנסת יחיאל חזן היא הצעה הגיונית, היא הצעה מידתית.

גדעון סער: בניגוד לדברים אחרים שעלו פה מעת לעת, אני חושב שהיא בהחלט עומדת על הפרק.

גדעון סער: זאת אומרת אי אפשר להגיד שהדבר הזה הוא לא אקטואלי, הוא לא דחוף.

גדעון סער: בסופו של דבר גם ראש הממשלה עצמו אומר: "אני אביא את הדברים לאישור הכנסת".

גדעון סער: ולכן אני חושב שזה דבר שראוי לטיפול של הכנסת ברמה של גלגול הצעת החוק הזאת בשעה הזאת.

גדעון סער: לכן, אני אתמוך בבקשה.

רוני בר-און: נציגת משרד המשפטים, מה עמדת המשרד?

אריאלה קלעי: היא מתנגדת לפטור מחובת הנחה.

רוני בר-און: חבר הכנסת סער, הממשלה ביקשה פטור מחובת הנחה על חוק הפיקוח על עסקי ביטוח (תיקון מס' 12), ותכף נשמע מה זה.

רוני בר-און: חבר הכנסת פרוש, בבקשה.

מאיר פרוש: אתם שמעתם וראיתם שנציגי האופוזיציה ביקשו ממני לצאת מהחדר ובהתאם לדברים הייתי צריך לצאת.

מאיר פרוש: אני לא יכול לומר שאני מסכים עם דברי ההסבר של חבר הכנסת חזן מנימוקים שאני לא אפרט אותם.

מאיר פרוש: חבר הכנסת חזן אומר שהדברים נוגעים ליסודות הקיום של העם היהודי במדינת היהודית, ואני רוצה לשאול אותו, בשביל מה הוא בא לוועדה?

מאיר פרוש: חבר הכנסת חזן, ראש הממשלה עומד בראש תנועת "הליכוד", ואתה יכול לפנות אליו ולסכם איתו שהוא יבוא לוועדת הליכוד, ושהוא יתחייב שם שהוא לא יעשה שום מהלך עד שיהיה לו רוב בכנסת.

מאיר פרוש: המשחק הזה שסיעת "הליכוד" נותנת לראש הממשלה לנהל ולארגן את ההינתקות מעזה ומעוד יישובים ביהודה ושומרון, בעוד היא מנסה לקבל כאן

מאיר פרוש: הכשר שכביכול מדובר בתנועה אידיאולוגית שכל יישוב ויישוב חשוב לה על-ידי קבלת רוב בוועדת הכנסת כדי לקבל פטור מחובת הנחה, המשחק הזה נראה בעייני בדיחה גסה כמו כל הבדיחות הגסות שאנחנו שומעים עליהם פה.

מאיר פרוש: חבר הכנסת חזן, אני חושב שמוטב יהיה אם תוריד את זה מסדר היום ותפנה ישירות לראש הממשלה להתחייב ב"ליכוד" שהוא לא יעביר אף הצעה מבלי שיהיה לו רוב בכנסת.

רוני בר-און: תודה רבה.

רוני בר-און: חבר הכנסת רשף חן, בבקשה.

רשף חן: אדוני היושב ראש, אין הצדקה לזה שההצעה הזאת תידון באופן דחוף במיוחד.

רשף חן: יש צורך בעמדת ממשלה.

רשף חן: אני חבר קואליציה ואני מאוד רוצה לדעת מהי עמדת הממשלה, אני גם מנחש מהי עמדת הממשלה.

רשף חן: אנחנו רואים כאן ביטוי לקשיים מסוימים שיש לחברים בקואליציה.

רשף חן: אני לא חושב שזה ראוי, אני לא חושב שיש איזשהי הצדקה.

רשף חן: זה לא שמחר בבוקר מישהו הולך לפנות את ההתיישבות.

רשף חן: אני גם חושב שהחוק לא ראוי.

רשף חן: אני חושב שיש הבדל בין חוק שמדבר על פינוי ששטחים שסופחו למדינת ישראל, ובין פינוי התיישבות משטח צבאי.

רשף חן: אבל, זה לא העניין כאן.

רשף חן: העניין כאן הוא שאין שום הצדקה לדחיפות בעניין הזה.

רוני בר-און: הדיון תם.

רוני בר-און: אנחנו עוברים להצבעה.

רוני בר-און: מי בעד מתן פטור מחובת הנחה להצעת החוק של חבר הכנסת חזן ירים את ידו?

רוני בר-און: מי נגד?

רוני בר-און: מי נמנע?

רוני בר-און: ה צ ב ע ה בעד -7 נגד - 6 נמנעים - אין

רוני בר-און: 7 נגד 6.

רוני בר-און: אני קובע שניתן פטור מחובת הנחה.

רוני בר-און: ד.

רוני בר-און: בקשת הממשלה להקדמת הדיון בהצעת חוק הפיקוח על עסקי ביטוח (תיקון מס' 12) התשס"ד-2004

רוני בר-און: הבקשה הבאה היא בקשת הממשלה.

רוני בר-און: הממשלה מבקשת פטור מחובת הנחה בהצעת חוק הפיקוח על עסקי ביטוח (תיקן מס' 12), התשס"ד-2004.

רוני בר-און: נמצאים פה נציגי משרד האוצר ניר כהן משוק ההון ועו"ד אסי מסינג מהלשכה המשפטית.

רוני בר-און: ניר, תציג בבקשה את העניין.

ניר כהן: מדובר על תיקון לחוק הפיקוח על עסקי ביטוח בפרק שמדבר על הסדר קרנות הפנסיה הוותיקות.

ניר כהן: התיקון הזה מעגן את ההסכמות בין שר האוצר ליושב ראש ההסתדרות.

ניר כהן: התיקון הזה נוגע להרבה מאוד גימלאים.

ניר כהן: הוא אמור להשפיע ולהפחית את ההשתתפות החודשית שלהם.

ניר כהן: הוא נוגע להרבה מאוד שכירים שמשתתפים כל חודש.

ניר כהן: חשוב מאוד להעביר את זה בהקדם האפשרי.

רוני בר-און: תודה רבה לך.

רוני בר-און: האם מישהו רוצה להתבטא בעניין?

עמיר פרץ: אני תומך בהצעה לתת פטור מחובת הנחה.

עמיר פרץ: חשוב מאוד לסיים את זה.

עמיר פרץ: אני מבקש שהדיון בקריאה הראשונה יתקיים מחר ולא היום משום שהיום מתקיימות לוויות של הרוגי הפיגוע באשדוד.

רוני בר-און: אתה צריך לבקש את זה ממזכירות הכנסת.

רוני בר-און: סמכויותיי בעניין סדר היום מוגבלות מאוד.

רוני בר-און: אנחנו עוברים להצבעה.

רוני בר-און: מי בעד מתן פטור מחובת הנחה לממשלה בעניין ההצעה המבוקשת ירים את ידו?

רוני בר-און: מי נגד?

רוני בר-און: מי נמנע?

רוני בר-און: ה צ ב ע ה בעד - 12 נגד - 1 נמנעים - אין

רוני בר-און: 12 בעד, 1 נגד, נמנעים אין.

רוני בר-און: אנחנו נתנו פטור מחובת הנחה גם לעניין הזה.

רוני בר-און: ה.

רוני בר-און: הצעת חוק שידורי טלוויזיה מהכנסת (תיקון - הסדרה על-ידי המועצה לשידור כבלים), מטעם ועדת הכנסת

רוני בר-און: הנושא הבא על סדר היום הוא הצעת חוק שידורי טלוויזיה מהכנסת (תיקון- הסדרה על-ידי המעוצה לשידורי כבלים), מטעם ועדת הכנסת.

רוני בר-און: כזכור לכם, אנחנו קיבלנו את החוק, והייתה הסתייגות אחת של חבר הכנסת שאול יהלום.

רוני בר-און: מסתבר שההסתייגות הזאת די מפריעה להתנהלות במתווה של החוק שהצענו, במערך שהצענו, ועכשיו מבקשים לתקן את החוק הזה.

רוני בר-און: הגברת בנדלר, בבקשה להציג את ההצעה ואת התיקון.

אתי בנדלר: חוק שידורי טלוויזיה מהכנסת התשס"ד-2003, התקבל בכנסת ביום 22 בדצמבר 2003.

אתי בנדלר: בהתאם לחוק הזה קיימים תפקידים שונים למועצה.

אתי בנדלר: לאחר שוועדת הכנסת תתווה תקנות, את כללי המשחק, את מדיניות השידורים בערוץ, אמורה המועצה לקבוע כללים, הוראות.

אתי בנדלר: היא אמורה לפקח על השידורים.

אתי בנדלר: בהמשך הדרך היא אמורה לפרסם מכרז ולבחור את הגוף המשדר הקבוע, לתת לו רשיון.

אתי בנדלר: היא תפקח עליו, כולל על הגוף המשדר הזמני.

אתי בנדלר: היא תפקח על ביצוע הוראות החוק, התקנות והכללים וההוראות.

אתי בנדלר: היא תקבע עיצומים כספיים, ועוד.

אתי בנדלר: היא אמורה לתת אישורים להעברת אמצעי שליטה בגוף המשדר.

אתי בנדלר: היא תקבע מתכונת להפצת השידורים באישור ועדת הכנסת וכיוצא בזה.

אתי בנדלר: מדובר בתפקידים שונים ומגוונים שהוטלו על המועצה לפי אותו חוק.

אתי בנדלר: המועצה בהתאם להצעת החוק, הייתה המועצה לשידורי כבלים ולוויין שפועלת לפי חוק התקשורת בזק ושידורים.

אתי בנדלר: היושב ראש שלה הוא עו"ד יורם מוקדי שנמצא כאן.

אתי בנדלר: דא עקא, בעת הקריאה השנייה התקבלה הסתייגותו של חבר הכנסת שאול יהלום שהציע שהמועצה תהיה מועצה שהכנסת תקים, וזה הנוסח הסופי של החוק שהתקבל.

אתי בנדלר: אנחנו סבורים שהרעיון שהכנסת תקים מועצה שיהיו לה את מכלול התפקידים שאת חלקם אני סקרתי לפניכם, איננו ראוי מבחינות רבות.

אתי בנדלר: כך למשל, מאוד לא ראוי שמועצה שהכנסת תקים, תפקח על שידורים שהנושא שלהם הוא הכנסת.

אתי בנדלר: צריך להיות מרחק הרבה יותר ברור בין מועצה שיש לה תפקידי פיקוח, לבין הכנסת.

אתי בנדלר: תארו לעצמכם שהמועצה או יושב-ראש המועצה ימצא לנכון להטיל עיצומים בגין הפרת הוראות על-ידי הגוף המשדר הזמני, ותארו לעצמכם שהמועצה הזאת תהיה מועצה של הכנסת.

אתי בנדלר: זה מאוד מאוד לא ראוי.

אתי בנדלר: שלא לדבר על כך שמבחינה קונסטיטוציונית הכנסת היא רשות מחוקקת, היא לא רשות מבצעת, ולא ראוי שהכנסת תקים מועצה בעלת תפקידים ביצועיים.

אתי בנדלר: מסתבר עוד שלהקמת מועצה כזאת על-ידי הכנסת, יש עלויות מאוד גבוהות.

אתי בנדלר: לפי מסמך שערך מרכז המחקר והמידע של הכנסת ושלח ליושב-ראש הוועדה בחודש ינואר 2004, העלויות להקמת מועצה הן בין 1.6 מיליון ל-1.8 מיליון.

רוני בר-און: אני הייתי מציע שנתמקד בטיעונים אחרים.

אתי בנדלר: אבל, זה לא דבר שלא ראוי להביא בחשבון.

רוני בר-און: אני מסכים, זה נכון.

אתי בנדלר: יתרה מזה, קיימת מגמה של איחוד המועצות המפקחות על השידורים ואני חושבת שכשקיימת מגמה להקים מועצה נוספת, זה לא ראוי.

אתי בנדלר: מעבר לזה, ההצעה הזאת קשה ליישום.

אתי בנדלר: מי יהיו נציגי הכנסת?

אתי בנדלר: האם הם יהיו עובדי הכנסת או שמא חברי כנסת לשעבר?

אתי בנדלר: יש שורה שלמה של בעיות.

אתי בנדלר: הדבר החשוב ביותר הוא שאפילו מציע ההסתייגות חבר הכנסת שאול יהלום, בישיבה שנערכה איתו, חזר בו מההצעה הזאת.

רוני בר-און: לא קיבלתי כתוב.

רוני בר-און: את מצהירה את זה לפרוטוקול.

אתי בנדלר: אני מצהירה לפרוטוקול שהוא קיבל את ההערות והוא מסכים לתיקון.

אתי בנדלר: הנוסח המונח עכשיו בפני הוועדה הוא נוסח שמחזיר את החוק למתכונת הקודמת, למתכונת שהונחה על שולחן הכנסת לקריאה השנייה והשלישית.

אתי בנדלר: אדוני היושב ראש, בהזדמנות זו אני מבקשת שהכנסת תאפשר לנו לתקן טעות שנפלה בשגגה בנוסח החוק.

רוני בר-און: הטעות היא של הכנסת, היא לא שלכם.

רוני בר-און: מרגע שהיא חוקקה, היא טעתה.

אתי בנדלר: בסעיף 21(ה) לחוק יש הפנייה לפיסקאות (1) עד (6) של סעיף 4 לחוק העיקרי, כשבסעיף 4 לחוק העיקרי יש 8 פיסקאות.

אתי בנדלר: לכן אני מבקשת לאפשר הפנייה לכל הפיסקאות, שזה יהיה (1) עד (8).

רוני בר-און: מאה אחוז.

רוני בר-און: הגברת דוידה לחמן מסר, בבקשה.

דוידה לחמן מסר: אני מבקשת להעלות שני נושאים נוספים.

רוני בר-און: יש לך עמדה לגבי התיקון המוצע?

דוידה לחמן מסר: לגבי זה אין לי שום בעיה.

דוידה לחמן מסר: אני חושבת שראוי שהוועדה הנכבדה הזאת תקבל גם דיווח על תוצאות הבחירה, ואז זה יסביר את הבעייתיות שאני רוצה להעלות.

רוני בר-און: זאת אומרת, במסגרת ההזדמנות הזאת שהחוק הזה עולה עכשיו מחדש, את רוצה להכניס תיקונים נוספים.

דוידה לחמן מסר: נכון.

רוני בר-און: על ההצעה שעולה פה מצד הגברת בנדלר לעניין ביטול הסתייגות חבר הכנסת יהלום והחזרת המצב כפי שהיה בהצעת החוק שאישרנו אותה טרם ההסתייגויות, אין לכם עמדה ואתם לא מתנגדים.

רוני בר-און: לתיקון הטעות הסופר או הטעות המהותית במכלול אותם סעיפי משנה, אין לכם גם התנגדות.

דוידה לחמן מסר: אין התנגדות.

רוני בר-און: יפה.

רוני בר-און: מה אתם עוד מבקשים לתקן?

דוידה לחמן מסר: אני רוצה לספר לכם מה קרה, לפי דעתי נפלה סוג של תקלה.

דוידה לחמן מסר: אני רוצה לשתף אתכם במחשבותיי.

רוני בר-און: זאת אומרת שבסוף הנרטיב הזה, תהיה הצעה לתיקון החוק?

דוידה לחמן מסר: כן, הצעה לכם.

דוידה לחמן מסר: הממשלה לא מתערבת.

רוני בר-און: ודאי, הצעה לנו לתיקון החוק.

דוידה לחמן מסר: עד כמה שאני מבינה כתוצאה מהחוק, נבחרה חברת החדשות של ערוץ 2 כזוכה.

דוידה לחמן מסר: חברי הכנסת הנכבדים, שימו לב מה קרה כאן.

דוידה לחמן מסר: חברת החדשות שאמורה לבקר את כל זרועות השלטון, היא קבלן של הגוף המחוקק.

דוידה לחמן מסר: יש כאן לפי גישתי ניגוד עניינים.

דוידה לחמן מסר: אני לא מציעה חס וחלילה לבטל את הזכייה.

דוידה לחמן מסר: אני רוצה לבקש מכם לאמץ מודל שאנחנו משתמשים בו עכשיו גם בבנק הדואר, וזה מודל של חברת-בת.

דוידה לחמן מסר: ליצור הפרדה, חומה סינית, בין חברת החדשות שתמשיך ותמלא את תפקידה, תבצע את הביקורת שלה ואת התשבוחות שלה על כל מי שעושה את מלאכתו להנה ולהנה, לבין הקבלן שמשרת אתכם ומקבל מכם כסף.

דוידה לחמן מסר: נראה לי טעם לפגם שחברת החדשות הכי גדולה במדינת ישראל, חברת החדשות של ערוץ 2, שהיא גדולה מרשות השידור, ואני לא נותנת עכשיו קונוטציות מבחינת הרייטינג, וגם של ערוץ 10.

דוידה לחמן מסר: אותו הדבר הייתי אומרת אם היה זוכה כל גוף שהוא גורם משדר חדשות.

רוני בר-און: הרי מלכתחילה לא יכולים היו להשתתף במכרז, אלא גופים כאלה שהנרטיב הזה היה מתאים להם, תהיה הבחירה של הכנסת אשר תהיה.

דוידה לחמן מסר: אני לא מתנגדת לתוצאות, ואני לא מתנגדת להשתתפותם ואני לא חולקת על מומחיותם.

דוידה לחמן מסר: אני רק מבקשת הפרדה תאגידית שלא עולה הרבה כסף, עולה 2000 שקל להקים חברה.

דוידה לחמן מסר: יש לי גם בקשה לגבי הדירקטורים בחברה הזאת.

דוידה לחמן מסר: ממילא נבחר עורך ראשי על-פי המכרז ואתם גם אמרתם שזה לא יהיה העורך הראשי.

דוידה לחמן מסר: אני מבינה שנבחר אדם אחר.

דוידה לחמן מסר: דהיינו, שלום קיטל שהוא העורך הראשי של חברת החדשות, הוא לא העורך הראשי של הדבר הזה.

רוני בר-און: מי העורך הראשי של הדבר הזה?

עו"ד דן לנדאו: זה עדיין לא סגור.

רוני בר-און: אולי זה יהיה שלום קיטל.

עו"ד דן לנדאו: זה לא יהיה שלום קיטל.

דוידה לחמן מסר: אבל זה יכול להיות, נכון?

עו"ד דן לנדאו: זה לא יכול להיות שלום קיטל.

עו"ד דן לנדאו: צריכה להיות הפרדה.

דוידה לחמן מסר: אני חושבת שהפרדה תאגידית יוצרת קופסא יותר ברורה.

רוני בר-און: דידי, הנקודה מאוד ברורה.

רוני בר-און: דעתי במובן מסוים היא כדעתך.

רוני בר-און: איך הפרקטיקליטי של הדבר הזה, אני לא יודע להגיד שאני מסכים מאה אחוז איתך.

רוני בר-און: אבל, הדברים האלה הם לא חדשים, כי הדברים האלה עלו שולחן, דומני אפילו מפיך בשלב הדיון.

דוידה לחמן מסר: לא, לא מפי.

דוידה לחמן מסר: אני לא הייתי מודעת להיעדר ההפרדה התאגידית והטעות היא גם שלי.

דוידה לחמן מסר: מאחר וידענו שהחוק הזה מאוד מאוד חשוב לכנסת, ליווינו אותו בפרופיל נמוך יחסית לדברים אחרים.

אתי בנדלר: אם בכלל.

דוידה לחמן מסר: חברתי צודקת.

דוידה לחמן מסר: הרגשנו שזה baby של עו"ד דן לנדאו, של גורמים אחרים.

אתי בנדלר: אני מוחה על הדברים.

דוידה לחמן מסר: סליחה, אני מצטערת.

דוידה לחמן מסר: אנחנו אמרנו שלא נתערב בענייניה של הכנסת, זה עמדתה של הממשלה בנושא הזה.

דוידה לחמן מסר: תחשבו על זה שהאיש שמנהל את חברת החדשות של ערוץ 2 שמחליט לשלוח את הכתב שיבקר את ועדת הכנסת הנכבדה הזאת כשהיא מנהלת דיון מאוד מעניין באיזשהו נושא, אותו איש או שותפו או איש שמעסיק, שולח גם כתב לשדר מטעם ערוץ הכנסת.

דוידה לחמן מסר: אני רוצה לפנות לעמיתי עו"ד דן לנדאו ולכל מי שהיה מעורב, ולומר כי הקמת חברה נפרדת עולה 2000 שקל אגרה.

דוידה לחמן מסר: היום הדירקטורים, וזה מתקשר לנקודה של מועצת הכבלים, בחברת החדשות הם נציגי הזכיינים שזה "רשת", "קשת" ו"טלעד" - 60%, ו-40% זכויות ההצבעה הן בידי נציגי הרשות השנייה שבוחרים את האנשים שלהם.

דוידה לחמן מסר: תחשוב על דרגת הפיקוח המוזרה.

רוני בר-און: זה ממש גילוי עריות, נישואין בתוך המשפחה.

דוידה לחמן מסר: לכן אני אומרת, תראה את הדבר המוזר.

דוידה לחמן מסר: זה עדיין אנשים שהם בוחרים.

רוני בר-און: זה כבר ממש נהיה סלט ירקות.

דוידה לחמן מסר: אני רוצה להעלות עוד נקודה מצחיקה.

דוידה לחמן מסר: חברת החדשות של ערוץ 2 שזכתה במכרז, מפוקחת בידי מועצת הרשות השנייה לעניין אופן ביצוע תפקידיה כחברת החדשות של ערוץ 2, ולעניין אופן ביצוע תפקידיה בערוץ הכנסת על-ידי המועצה בכבלים.

דוידה לחמן מסר: זה נראה לי גם מוזר שאותו גוף יהיה מפוקח על-ידי שני גופים לשתי פונקציות.

דוידה לחמן מסר: ולכן הצעתי לבצע הפרדה תעזור לכם בדרגת הפיקוח, שאז ברור שהמועצה לשידורי כבלים מפקחת על אותה חברת בת של חברת החדשות שהתקציב שלה נפרד ושקוף, ואז אתה יכול לקבוע מי יהיו הדירקטורים, ולכן צריך עוד סעיף אחד לעשות.

דוידה לחמן מסר: אתם צריכים להחליט האם אתם רוצים שאלה יהיו הזכיינים או גורמים שהזכיינים יבחרו שהם דח"צים?

רוני בר-און: עו"ד מוקדי, אני רוצה לשמוע תשובות על העניין הזה.

עו"ד יורם מוקדי: אני אדבר על העתיד.

רוני בר-און: אני יודע מה יקרה בעתיד.

רוני בר-און: תדע לך שזה סלט גדול.

רוני בר-און: אני זוכר ששמענו את זה.

רוני בר-און: אבל אולי קצת התרוצצנו מידיי קדימה, ועכשיו שיש לנו את הטלוויזיה ואת החוק וכבר נבחר זכיין, אולי זה באמת הזמן לעשות רגע חושבים, ולראות אם לא עשינו איזשהם דברים שאנחנו פעם נצטער עליהם.

עו"ד יורם מוקדי: ראשית, אני מקווה ומאחל לכולנו שתהיה רשות מאוחדת.

עו"ד יורם מוקדי: זה יפתור חלק מהבעיות האלה.

עו"ד יורם מוקדי: החוק כרגע קובע סמכות בידי המועצה לבחור את הזוכה במכרז וקובע תנאים במכרז.

עו"ד יורם מוקדי: אין מניעה להכניס לחוק הזה גם סמכות של המועצה לדרוש הפרדה מבנית.

עו"ד יורם מוקדי: זה לגבי העתיד.

עו"ד יורם מוקדי: שנית, סעיף 5(ג) לחוק כרגע הסמיך את המועצה לקבוע כללים ולתת הוראות לעניין השידורים בערוץ הכנסת ואופן הפעילות של הגוף המשדר.

עו"ד יורם מוקדי: כך שיש לי סמכות, לפחות איך שאני קורא את זה, גם לקבוע כללים לעניין ההפרדה המבנית.

עו"ד יורם מוקדי: אנחנו נתמוך כמובן בכל הסמכה של המועצה, שתהיה סמכות פה וייכתב במפורש לקבוע גם הפרדה מבנית, ונוכל אז לראות איזה הפרדה מבנית אנחנו רוצים.

רוני בר-און: ולמה לא המועצה תעשה את זה?

דוידה לחמן מסר: אין לי בעיה.

דוידה לחמן מסר: הבעיה היא מה יקרה אם היא לא תעשה.

דוידה לחמן מסר: אם תגיד המועצה חייבת לקבוע כללים להפרדה מבנית, אין לי בעיה.

רוני בר-און: היא שמעה את זה, הדברים עלי ספר.

דוידה לחמן מסר: עכשיו היא לא יכולה.

דוידה לחמן מסר: במצב המשפטי הקיים אני חולקת על חברי.

דוידה לחמן מסר: הסמכות שיש למועצה לקבוע כללים לאופן הפעילות של מי שקיבל, לפי דעתי לא כולל אפשרות של הפרדה מבנית.

עו"ד יורם מוקדי: אני אולי קצת אפרט, אני אתחיל ברוורס כדי שחברתי עו"ד לחמן מסר תתמוך במה שאני אומר.

עו"ד יורם מוקדי: דבר ראשון, אנחנו בעד שתהיה לנו סמכות לקבוע הפרדה מבנית, ואני חושב שאם אפשר היה לקבוע בחוק הוראות מפורטות שלא אחר כך נצטער עליהם, גם אפשר היה לקבוע את זה בחוק.

עו"ד יורם מוקדי: אני חושב שירידה לרמת הפרטים בחוק של אלה הוראות כדאי לקבוע, יכול להיות שהיא תהיה בעייתית.

עו"ד יורם מוקדי: כרגע יש למועצה סמכות לעשות שני דברים.

עו"ד יורם מוקדי: ראשית, לפרסם מכרז.

עו"ד יורם מוקדי: במסגרת המכרז כתוב בגדול מי רשאי להשתתף.

עו"ד יורם מוקדי: יש סעיף אחר שהיא מוסמכת לקבוע כללים לעניין אופן הפעילות.

עו"ד יורם מוקדי: כשיוצאים למכרז, אני לא רואה מניעה שהמועצה תיקבע במסגרת המכרז, הפרדה מבנית כזאת או אחרת.

רוני בר-און: אומרת לך הגברת לחמן-מסר די בצדק, שמסעירה אותה המחשבה שגם בפיילוט של 30 חודשים, אתה נמצא במצב כזה של השקת אינטרסים או ערבוב אינטרסים.

רוני בר-און: האם אתה יודע להגיד היום שיש לך סמכות על-פי החוק הקיים לדרוש מהם את ההפרדה המבנית הזאת, לכתוב להם מכתב ובו לומר שתוך שלושה חודשים אתה רוצה חברה אחרת, דירקטורים אחרים, מנגנונים אחרים, כדי לעשות פה איזולציה, להקים את חומת סין בינכם לבין הערוץ המפעיל?

רוני בר-און: האם אתה יודע להגיד לי שיש לך את הכוח לעשות את זה?

עו"ד יורם מוקדי: מה שקרה כרגע הוא שנבחר בהליך שהוא לא מכרז, גורם שהולך לחתום על הסכם עם הכנסת.

עו"ד יורם מוקדי: בהסכם הזה אפשר לכתוב מה שאפשר לכתוב.

עו"ד יורם מוקדי: כרגע אנחנו מחוץ לתמונה כמובן.

רוני בר-און: לא הצעתם לו הסכם בתהליך המכרז?

רוני בר-און: אין לו טיוטת הסכם שהוא היה צריך לחתום בשוליה?

אתי בנדלר: יש טיוטא חסרה.

רוני בר-און: מי חותם על ההסכם הזה?

סגן מזכיר הכנסת דוד לב: החשב ואני.

רוני בר-און: בכוח הסמכה של יושב-ראש הכנסת?

אתי בנדלר: לפי חוק נכסי - - -

רוני בר-און: אני לא שומע מיורם שהוא אומר שהרעיון הוא רעיון עוועים.

אתי בנדלר: אני חייבת לומר שאני לא בחנתי את הרעיון.

אתי בנדלר: אני שומעת את הרעיון עכשיו לראשונה, ואני לא יכולה לשלוף תשובה.

עו"ד דן לנדאו: חברת החדשות של ערוץ 2 כמו כל אחד משלושת המתחרים האחרים לו היה זוכה, זכתה על-פי מצג מאוד מפורש, מאוד מפורט, שהצגנו לה לגבי גובה החומה הסינית ורוחבה.

עו"ד דן לנדאו: לאמור, אמרנו גם בכתב, גם בעל-פה, שדווקא הסינרגיה בשלב שידורי הניסיון בין גוף שמשרד חדשות ומשדר בפועל, לבין הערוץ שאנחנו רוצים להקים, היא זו שאנחנו מחפשים.

רוני בר-און: זו הייתה דרישת היסוד מבחינת המהות.

עו"ד דן לנדאו: בדיוק.

עו"ד דן לנדאו: לכן, ההפרדה כפי שהגדרנו אותה במסמכי ההליך המעין חוזי שדרשה הפרדה בעריכה הראשית, הפרדה בפנים של הערוץ, הפרדה במראה של הערוץ, כדי שאיש לא יוכל להתבונן בערוץ הזה ולחשוב שהוא מתבונן בפלטפורמה נוספת של הזוכה.

עו"ד דן לנדאו: אני כמובן לא אינסטנציה משפטית פה כמובן, אבל אני לא בטוח שאפשר עכשיו להכתיב תנאי שהוא די מהותי, ולא נכתב מראש ולא נאמר מראש.

עו"ד דן לנדאו: להיפך נאמרו דברים הפוכים.

עו"ד דן לנדאו: אנחנו נכנסים עכשיו לשלב של שידורי ניסיון.

עו"ד דן לנדאו: לגבי שלב הקבע, אין שום מניעה שנשב ונחשוב ונכניס גם תנאי כזה.

עו"ד דן לנדאו: להיפך, אולי יוכלו להתמודד יותר גורמים.

עו"ד דן לנדאו: זה סיפור אחר.

עו"ד דן לנדאו: אני רק רוצה להפנות את תשומת לב הוועדה לכך שאותם נשואי ממזרות כפי שקראת לזה, קיימים גם היום.

עו"ד דן לנדאו: חברת החדשות של ערוץ 2 מפיקה את החדשות עבור הערוץ הישראלי ברוסית שהוא ערוץ ייעודי שהוא מפוקח על-ידי המועצה לשידורי כבלים ולוויין, אותה חברת חדשות שמפוקחת על-ידי הדירקטורים שמונו על-ידי הרשות השנייה - - -

רוני בר-און: כן, אבל אין פה את מראית העין שעליה דיברה הגברת לחמן-מסר.

רוני בר-און: זה שני דברים לא דומים.

רוני בר-און: זה נכון שבנישה הקטנה שהיא דיברה עליו בענייני הפיקוח או הפיקוח הכפול או הפיקוח ההדדי, אתה צודק.

רוני בר-און: אבל, פה דיברו על מראית העין של גוף משדר חדשות שתפקידו לצלוב אותנו ולהצליף בנו כל היום וכל הלילה, ומהצד השני הוא קליינט גדול.

רוני בר-און: הוא גם קליינט וגם משווק.

רוני בר-און: אני גם לא מקבל את התשובה שלך בחלק הראשון שלה שזה היה ברור.

רוני בר-און: כולנו יודעים את זה שזה היה ברור.

רוני בר-און: נבחר גורם, הכל בסדר.

רוני בר-און: בתהליך עכשיו היא רוצה איזשהי איזולציה, ואני לא יכול להתווכח עם הטיעון הזה.

רוני בר-און: למה לך זה מפריע אם הם מסכימים?

רוני בר-און: אף אחד מהם לא יבוא אליך ויאמר: "אני יורד מהמכרז, ואני מגיש נגדך תביעה של 50 מיליון דולר אחרי שאתה משנה את כללי המשחק תוך כדי תנועה.

רוני בר-און: "

אתי בנדלר: אני לא יודעת, הם לא הוזמנו.

אתי בנדלר: אדוני היושב ראש, ייתכן שההצעה היא טובה, היא ראויה, היא מצוינת, וייתכן שלא.

אתי בנדלר: אינני יכולה לתת תשובה מבלי לשמוע עמדות של גורמים הנוגעים בדבר.

רוני בר-און: יופי, יש לנו כבר בסיס להתקדם.

רוני בר-און: שמענו, אנחנו לא דוחים את זה על הסף?

אתי בנדלר: אני לא דוחה על הסף, אבל אני גם לא יכולה להכניס את זה כתיקון לחוק כרגע.

עו"ד דן לנדאו: אותם היחסים בין העובדה שהגורם המשדר הוא גורם חדשותי שכפוף גם לאתיקה עיתונאית, לבין העובדה שהוא קבלן מטעם הכנסת, זה בדיוק מסוג הדברים שאנחנו רוצים לבחון על פני תקופה בשידורי הניסיון.

רוני בר-און: דן, כל התשובות האלה הן תשובות מאוד דעתניות ומאוד יפות.

רוני בר-און: גם אנחנו כל הזמן אומרים על חברי הכנסת שהם בכל אופן נבחרים, אנשי בעלי תובנה וניסיון, ואנחנו מסבירים להם דבר דבור על אופניו, את כללי האתיקה, ומה זה ניגוד עניינים, ומה מותר ומה אסור.

רוני בר-און: אם אני אגיד פה ואני אצטט שגם את המובן מאליו מוטב שייאמר, אתה תדע בדיוק מה המקור הראשון ומה המקור המשחזר.

עו"ד דן לנדאו: זה בדיוק הדברים שאנחנו התלבטנו בהם גם סביב השולחן הזה בהליך החקיקה, והחלטנו על פתרון שהוא לתקופת הביניים.

עו"ד דן לנדאו: אין מניעה לשכנע אחרת, אבל לא לעכשיו.

עו"ד דן לנדאו: אפשר עכשיו לשנות את החוק לעוד שלוש שנים, זה בסדר.

רוני בר-און: לא, אנחנו מדברים גם על הפיילוט.

רוני בר-און: אומרת הגברת דוידה לחמן מסר שהיא חיה בהרגשה, ואני לא יכול להתווכח כרגע עם העניין הזה.

רוני בר-און: יכול להיות שאנחנו כולנו נתבדה והטיפול בזה יהיה טיפול בפינצטה שעברה תהליך של חיטוי, והכל יהיה בסדר.

עו"ד דן לנדאו: מה חשוב יותר הפרדה תאגידית שזה עניין שהוא על הנייר, או הפרדה בין האנשים שעושים את העבודה?

רוני בר-און: גם וגם.

רוני בר-און: בפרקטיקה, ההפרדה של האנשים, במצוות אנשים מלומדה, בענייני חוק, בענייני סדר, בענייני ניגוד אינטרסים, בענייני מראית עין.

עו"ד דן לנדאו: איזה מראית עין?

עו"ד דן לנדאו: אנחנו עשינו הפרדה בין שתי המערכות.

עו"ד יורם מוקדי: חברת החדשות היא כאילו קליינט של הכנסת.

עו"ד יורם מוקדי: היא מקבלת סכום נמוך יחסית.

עו"ד יורם מוקדי: הבעיה בחברת החדשות והכנסת, היא שחברת החדשות זקוקה לכנסת, או הזכיינים של ערוץ 2 זקוקים לכנסת בכמות גדולה מאוד של החלטות.

עו"ד יורם מוקדי: אם אנחנו מדברים על בעיות, אז בואו נציב את הבעיה האמיתית.

עו"ד יורם מוקדי: הבעיה האמיתית היא שחברות חדשות וזכייני ערוץ 2 צריכים את הכנסת.

עו"ד יורם מוקדי: פה זו בעיה אחרת לגמרי ואנחנו לא יכולים לפתור אותה פה.

רוני בר-און: יש מה שנקרא זיקה ישירה וזיקה עקיפה, וצריך לדעת להבדיל.

רוני בר-און: הזיקה הישירה, הוא עובד פה, זה מקום העבודה שלו.

רוני בר-און: הוא קליינט, הוא משווק.

רוני בר-און: בזיקה העקיפה, כולם צריכים את הכנסת.

רוני בר-און: כל אחד ואחד במדינה הזאת צריך את הכנסת בסופו של דבר.

רוני בר-און: היא משפיעה על כל תהליך, היא משפיעה על החיים של כל אחד ואחד מאיתנו.

רוני בר-און: אני מקדם בברכה את תלמידי תיכון חדש קריית גת.

עו"ד יורם מוקדי: בכל זאת, זכייני ערוץ 2 זקוקים לכנסת יותר מגורמים אחרים.

דוידה לחמן מסר: לא.

עו"ד יורם מוקדי: בכל מקרה, זו בעיה.

עו"ד יורם מוקדי: כרגע יש הסכם ואפשר לשבת ולראות מה אפשר להכניס בו, לעשות מאמץ כן ואמיתי להכניס בו משהו.

עו"ד יורם מוקדי: יכול להיות שהסינרגיה עדיין תעבוד ותהיה פה איזשהי הפרדה תאגידית.

עו"ד יורם מוקדי: אני חושב שזו שאלה שהיא בהחלט ראויה לדיון.

רוני בר-און: אתי, אני באופן אישי הייתי מאוד מבקש שתשבו על זה ותתייחסו לזה, משום שאני לא אניח לזה.

רוני בר-און: העניין הזה מציק לי.

רוני בר-און: בסופו של דבר, איך שלא תסובבי את זה, הסניף של העסק הזה יעבור דרך החדר הזה, ואני לא אהיה מוכן להתחיל לתת פה הסברים מהסוג שאני לא יודע לתת אותם פה.

רוני בר-און: תשתחררו מהאמוציות, אין פה כוונה, רצון או צורך לקנטר.

רוני בר-און: הרכבת נסעה, יש לנו זכיין, ויש לנו חוק, והבעיה היא בעיה.

רוני בר-און: אם את תניחי את דעתי, לא את דעתה של הגברת מסר-לחמן, שהבעיה היא לא בעיה אז אנחנו נמשיך להתנהל.

רוני בר-און: כרגע נראה לי בלתי עביר לחלוטין שתניחי את דעתי.

רוני בר-און: יורם, אני מבקש להקדיש לזה מחשבה.

עו"ד יורם מוקדי: אנחנו לא בלופ.

עו"ד יורם מוקדי: אנחנו מבקשים שתוחזר לנו הסמכות כדי שאנחנו נוכל לחזור ללופ הזה.

עו"ד יורם מוקדי: אנחנו מחוץ ללופ כרגע.

רוני בר-און: זאת אומרת, הסמכות זה מה שאנחנו מתקנים עכשיו.

רוני בר-און: מאה אחוז, אין שום בעיה.

אתי בנדלר: אדוני היושב ראש, אני כנראה קלעתי בדיוק לדעתך.

אתי בנדלר: אני מבקשת לא לעכב את התיקון הנוכחי.

רוני בר-און: אני לא מעכב, אף אחד לא ביקש לעכב אותו.

רוני בר-און: היא לא ביקשה.

רוני בר-און: שאלתי אותה והיא אמרה: אין לנו התנגדות.

רוני בר-און: יכלתי להצביע על התיקון קודם ולהישאר לדיון.

אתי בנדלר: אני מבקשת שהגברת לחמן מסר תעביר בכתב את הצעת התיקון שהיא מבקשת.

אתי בנדלר: נקיים דיון מסודר בקשר להצעה הזאת, והוועדה תמיד יכולה ליזום תיקון נוסף בחוק.

אתי בנדלר: אני מניחה שיהיו עוד מספר תיקונים בהמשך לחוק הזה.

אתי בנדלר: אכן, החוזה ייחתם.

אתי בנדלר: אני מוכנה להכניס לחוזה סעיף שבו אנחנו מביאים לידיעת חברת החדשות של ערוץ 2 שנשקל תיקון בקשר לנושא הזה, ואנחנו מביאים את זה לידיעתם כבר לפני חתימת ההסכם.

רוני בר-און: אני שאלתי אם הנוסח של החוזה שהוצע, הוא נוסח כזה שהם צריכים להוסיף עכשיו את החתימה.

דוידה לחמן מסר: ההסתברות שהממשלה תיזום תיקון היא אפס.

דוידה לחמן מסר: מעבר להפרדה התאגידית, יש פה גם הפרדה כלכלית, יש פה גם סבסוד צולב.

דוידה לחמן מסר: האם אתה רוצה שחברת החדשות של ערוץ 2 תסבסד את הכנסת?

רוני בר-און: בקיצור, את רוצה לשנות סדרי עולם בהזדמנות הזאת?

דוידה לחמן מסר: אני לא רוצה לשנות.

דוידה לחמן מסר: הצעת החוק הזו חיכתה.

דוידה לחמן מסר: הסמכויות של מועצה לשידורי כבלים, לא רלוונטיות לעניין השלמת החוזה.

דוידה לחמן מסר: אין כאן איזה דחיפות ואיזה בהילות שאם הוא לא יקבל את הסמכויות תיגרם תקלה לציבור.

קריאות: תיגרם.

רוני בר-און: חברים, מה זה המקהלה היוונית הזאת?

רוני בר-און: אני כבר החלטתי שאנחנו מצביעים על הצעת התיקון היום ואמרתי את זה קודם.

רוני בר-און: אנחנו נצביע על זה ואת תעלי את העמדה שלך פה שטעונה בירור מאוד יסודי, ותראי גם אם אפשר לייעץ בנסיבות העניין.

רוני בר-און: אני מציע שבנסיבות העניין גם תציעי איזה exclusion לחוזה שייחתם עם הזכיין בימים הקרובים כדי שאפשר יהיה - - -

דוידה לחמן מסר: ככל שיהיה יותר רע, אולי יהיה יותר טוב.

אתי בנדלר: זו הייתה הגישה שלכם מההתחלה לגבי החוק הזה, ואין לי אלא להצר על כך.

דוידה לחמן מסר: לא נכון.

דוידה לחמן מסר: ישבנו פה בכל הדיונים, אף הערה שלנו לא התקבלה.

דוידה לחמן מסר: כל היחס אלינו היה יחס מזלזל מהרגע הראשון, לא שלך חס וחלילה, של עמיתי.

אתי בנדלר: לו ההערות היו מובאות אליי מבעוד מועד, ואת יודעת את זה, היינו שוקלים אותן בכובד ראש ורואים מה אפשר לקבל מתוכן.

אתי בנדלר: היינו מקיימים דיונים מסודרים כפי שאנחנו עושים בדרך כלל.

רוני בר-און: אנחנו עוברים להצבעה על ההצעה.

רוני בר-און: אבל, את מבינה שאני לא יכול לתת לכם פטור מחובת הנחה, כי גם עם מכפלות המסה של חבר הכנסת שרון ושלי, אנחנו לא נגיע לשבעה שזה המינימום הנדרש.

רוני בר-און: אתי, תקריאי בבקשה את ההצעה עם התיקונים.

אתי בנדלר: " הצעת חוק שידורי טלוויזיה מהכנסת (תיקון) (הסדרת השידורים בידי המועצה לשידורי כבלים ולשידורי לוויין), התשס"ד-2004 תיקון סעיף 2. 1.

אתי בנדלר: בחוק שידורי טלוויזיה מהכנסת, התשס"ד-2003 (להלן- החוק העיקרי), בסעיף 2," שהוא סעיף ההגדרות, "בהגדרה "המועצה" במקום "המועצה שהוקמה לפי סעיף 5", יבוא "כהגדרתה בחוק התקשורת".

סגן מזכיר הכנסת דוד לב: מה ההגדרה שלה בחוק התקשורת?

אתי בנדלר: המועצה לשידורי כבלים ולשידורי לוויין.

רוני בר-און: חבר הכנסת טל, אנחנו מתקנים את מה שהכניס לנו חבר הכנסת יהלום במליאה.

אתי בנדלר: "תיקון סעיף 5. 2.

אתי בנדלר: בסעיף 5 לחוק העיקרי – (1) בכותרת השוליים, במקום "הקמת המועצה, תפקידיה", יבוא "תפקידי המועצה".

אתי בנדלר: (2) סעיף קטן (א)- בטל.

אתי בנדלר: " סעיף קטן (א) זה הסעיף שהקים את המועצה לפי החוק.

אתי בנדלר: "(3) סעיפים קטנים "(ב)", "(ג)" ו-"(ד)", יסומנו בהתאמה "(א)", "(ב)" ו-"(ג)".

אתי בנדלר: " סעיף נוסף שאיננו בנוסח שלפניכם, יהיה סעיף 3.

אתי בנדלר: ממנו יהיה תיקון סעיף 21 ובו יאמר: בסעיף 21 (ה) לחוק העיקרי במקום עד (6) יבוא עד (8).

אתי בנדלר: "4.

אתי בנדלר: תחילתו של חוק זה ביום פרסומו של החוק העיקרי".

רוני בר-און: תודה רבה.

רוני בר-און: מי בעד התיקון ירים את ידו?

רוני בר-און: מי נגד?

רוני בר-און: מי נמנע?

רוני בר-און: ה צ ב ע ה בעד - 2 נגד- אין נמנעים - 2

רוני בר-און: ברוב של 2, בלא מתנגדים, ובשני נמנעים, קבענו שהתיקון הזה עובר.

רוני בר-און: צרי לי, אני לא יכול עוד למשוך את הישיבה.

רוני בר-און: אין לי מצב שאני יכול לתת לכם פטור מחובת הנחה כפי שציפיתם להביא את זה היום למליאה.

אתי בנדלר: היום בכל מקרה, לא.

אתי בנדלר: החוברת תפורסם במקרה הטוב מחר.

רוני בר-און: אתם תמשיכו את הדיון הזה.

אתי בנדלר: דידי, תעבירו לי את ההצעות שאתם מבקשים לתיקון, ואנחנו נדון בזה בצורה הכי רצינית.

דוידה לחמן מסר: עם מי תדוני בזה, עם מי שמי שמתנגד לזה?

דוידה לחמן מסר: אם אדוני היושב ראש, מתכוון לקיים על זה דיון אמיתי, אז אני בשמחה אסייע.

דוידה לחמן מסר: אם אני צריכה להיות תלויה בחסדיו של מישהו, אין טעם בעניין הזה.

רוני בר-און: את לא תלויה בחסדיו של אף אחד.

אתי בנדלר: קודם כל תעלו על הכתב את ההצעות, לרבות הנושא השני שרצית להעלות.

רוני בר-און: תכתבי את זה.

רוני בר-און: אני אכנס את הדיון, בסדר?

דוידה לחמן מסר: מאה אחוז, תודה.

רוני בר-און: בנסיבות העניין הישיבה נעולה.

רוני בר-און: אני מודה לכולם.